DISH på Nuuk Kunstmuseum
Forfattere: Nivi Christensen
Tidsskrift: periskop (2024-10-31)

PERISKOP

PERISKOP

FORUM FOR KUNSTHISTORISK DEBAT

79÷P

Periskop: Forum for kunsthistorisk debat Nr. 32, 2024 'Færøsk kunsthistorie i dag'

Titel: 'DISH på Nuuk Kunstmuseum'

Forfatter(e): Nivi Christensen

Sidetal: 42-45

Dato: 31.10.2024

DOI: 10.7146/periskop.v2024i32.150336

Jóhan Martin Christiansen: DISH , 2017. Installation med gipsrelief og objekter fra Nordafar. Katuaq, Nuuk Nordisk Kunstfestival. © Jóhan Martin Christiansen.

## Nivi Christensen

## DISH på Nuuk Kunstmuseum

I et hjørne på Nuuk Kunstmuseum ligger en besynderlig hvid fl   ade af gips, ovenfor står en aluminiumsfi  skekasse, på  væggen  hænger  en  stor  brun  papirspose,  og  ved siden af ligger to gule mursten. På posen står der 'NORDAFAR  A/S  CODMEAL  FÆRINGEHAVN.  50  KILOS B/N.  PRODUCT  OF  GREENLAND'.  Både  de  fundne genstande - murstenene, fi  skekassen og papirsposen - og gipsafstøbningen er levn fra samme nedlagte fi  skefabrik. Genstandene er en del af kunstprojektet DISH indsamlet og skabt af den færøske kunstner Jóhan Martin Christiansen. DISH kredser om den nedlagte og efterladte fi  skefabrik  Nordafar,  som  kunstneren  besøgte  i  sommeren 2017. Værkerne var en del af Christiansens soloudstilling, også med titlen DISH , der blev vist i Grønlands Kulturhus Katuaq. Udstillingen åbnede i efteråret 2017 under Nuuk Nordisk Kulturfestival. I udstillingen indgik fl  ere gipsafstøbninger, forskellige readymades og et videoværk fi  lmet af den grønlandske fotograf Ulannaq Ingemann. Hver for sig  og  sammen  er  genstandene  et  led  i  en  kunstnerisk dokumentation af Nordafar.

Den besynderlige hvide fl  ade er en direkte gipsafstøbning  af  jorden  ved  Nordafar.  I  gipsen  fornemmer  man strukturen fra noget pap - sand og græs har sat sig fast i  overfl   aden. Der er hjul på gipsskulpturen, så det ligner lidt, at den svæver i luften. DISH er en kunstnerisk registrering og fortolkning af et sted og dets historie - og så er det et resultat af Christiansens egne refl  eksioner over relationen  mellem  Grønland  og  Færøerne,  forankret netop dér. Det er Christiansens egen personlige historie, som har ført ham til stedet, til en fabrik, som har fi  gureret i  familiens  historier,  fordi  Christiansens  egen  far  arbejdede der som ung.

I  foråret  1953  blev  fi  rmaet  Nordafar  stiftet. 1   Nordafar som ord er en sammentrækning af Nor ge, Da nmark og Fær øerne. Det var en fi  skeristation ca. 50 km syd for Nuuk  ved  det,  der  i  dag  er  kendt  som  Færingehavn  på dansk og Kangerluarsoruseq på grønlandsk. Historien om Færingehavn går tilbage til midten af 1920'erne. Færingerne pressede Danmark for at få lov til at fi  ske i Grønland, og efter stort pres gav Danmark efter og tillod dem at fi   ske i grønlandsk farvand. Det skete til trods for protester fra Grønland. Der pågik en del forhandlinger om retten, og i 1937 resulterede det i, at Færingehavn blev anlagt som international fi  skerihavn med sygehus, radiostation og pakhuse, og altså senere etableringen af fi  rmaet Nordafar, som havde et delt ejerskab imellem Norge, Danmark og Færøerne. Færøerne og andre fi  skerinationer mistede deres  fi   skerettigheder  i  grønlandske  farvande  i  forbindelse med Danmarks indlemmelse i EF (i dag EU). Nordafar gik konkurs i 1989 og står i dag ubeboet tilbage som en spøgelsesby. Der har de seneste år været forhandlinger i gang om oprydning og nedrivning af Nordafar.

Jóhan  Martin  Christiansen  omtaler  selv  historien med Nordafar som en færøsk kolonihistorie i Grønland.

Bisanaa

13L

Jóhan Martin Christiansen: DISH , 2017. Installation med gipsrelief og objekter fra Nordafar. Nuuk Kunstmuseum. © Jóhan Martin Christiansen.

ERINGIR!*

I værkserien DISH udforsker Christiansen både sin egen familiehistorie, den fælles historie om Færingehavn imellem Grønland, Danmark og Færøerne og så det helt specifi   kke  forladte  sted  -  Færingehavn.  På  Færøerne  lever fortællingen om Færingehavn og Nordafar fortsat. Jóhan Martin Christiansens egen far kom som 15-årig til Nordafar i 1958 med et færøsk fi  skeskib, og udstillingen og værkserien er et resultat af en række personlige samtaler med ham. Samtalerne bliver måske, måske ikke, en dag en del af værkserien.

Jóhan Martin Christiansen lægger sig  også  i  forlængelse  af  en  lang  tradition  af  særligt  danske,  men  også nordiske og europæiske kunstnere, som skaber værker i og med Grønland som omdrejningspunkt. Christiansens værker fremstår  derfor  også  som  en  påmindelse  om,  at tilrejsende  kunstnere  er  en  pågående  tendens  og  ikke et  afsluttet  kapitel  af  den  grønlandske kunsthistorie. På Nuuk  Kunstmuseum  er  Christiansens  værker  blandt andet  udstillet  i  samspil  med  værker  af  J.E.C.  Rasmussen, en dansk maler, som rejste i Grønland i slutningen af 1800-tallet, og som er kendt for at male storslåede grønlandske landskaber. På værket En Junidag på Gaabhåbsfj   orden er  motivet  Nuuks  fj  ord  i  et  dramatisk  lys.  Lige- som Rasmussen har Christiansen også fundet sit motiv i nærheden af Nuuk, men mens Rasmussen fokuserer på en grønlandskhed , har  Christiansen  fokus  på  efterladt industri og et ekko af et sted, en familiehistorie og en færøsk historie i Grønland. Begge kunstnere bidrager med et blik på Grønland og med perspektiver til den grønlandske historie,  og  den  danske  kolonihistorie.  Implementeringen af Christiansens værker på museet er et aktivt forsøg på at aktualisere blikkene igennem kunsten.

Efter  Jóhan  Martin  Christiansens  udstilling DISH i  kulturhuset  Katuaq  har  et  udsnit  af  værkerne  været udlånt  til  Nuuk  Kunstmuseum.  Under  udstillingen  i Katuaq blev en del af gipsafstøbningerne totalskadet, og udstillingen måtte lukke før tid. Det kan forekomme paradoksalt, at Jóhan Martin Christiansens eget forsøg på at dokumentere et sted i forfald faktisk er forgået hurtigere end det egentlige sted. Der eksisterer i dag tre af Jóhan Martin Christiansens gipsafstøbninger fra Nordafar - en i privateje, en opbevaret og en på udstilling på Nuuk Kunstmuseum.

## Note

- 1 I 2023 skabte Grønlands Nationalmuseum og Arkiv udstillingen NORDAFAR , der blev fulgt op af en digital udstilling, der kan fi  ndes på Grønlands Nationalmuseums hjemmeside: www.nka.gl (https://storymaps.arcgis.com/ stories/a6b42155b4b9447b98d649ab5f950300).